**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: tvonkph@tiszavasvari.hu

TPH/694-24/2020.

**77/2020.**

**HATÁROZAT**

* **veszélyhelyzetben átruházott hatáskörben meghozott döntésről** -

 **A Tiszavasvári Bölcsőde nyári nyitvatartási rendjének meghatározása**

**módosításáról**

A katasztrófavédelemről és a hozzá kapcsolódó egyes törvények módosításáról szóló *2011. évi CXXVIII. törvény 46. § (4) bekezdésében* biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva,** *az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (II.)*szóló **45/2020. (III.14.) Korm. rendelete 2. § -a alapján** az alábbi határozatot hozom:

I.Megállapítja, hogy az **óvodák és bölcsődék újranyitásáról, valamint a nyári táborok megszervezéséről szóló 215/2020 (V.20.) Korm. rendeletben** foglaltak értelmében **Tiszavasvári településen valamennyi,** a településen működő **bölcsődei** ellátást végző, valamint **óvodai ellátást végző** intézmény esetében a veszélyhelyzet időtartamára elrendelt **rendkívüli szünet 2020.05.25. napjával megszűnt. Az óvodák, bölcsődék a veszélyhelyzet előtti szokásos rendben működnek.**

II. Tiszavasvári Város Önkormányzata Képviselő-testületénekTiszavasvári Bölcsőde nyári nyitvatartási rendjének meghatározásáról szóló **18/2020. (I.30.) Kt. számú határozattal elfogadott nyári nyitvatartási rendjét,** melynek értelmében a **bölcsőde 2020. június 29. napjától 2020. július 17. napjáig zárva tart, az intézményvezető javaslatának megfelelően az alábbiak szerint módosítja:**

**Az intézmény 2020 évben a nyári hónapokban teljes nyitva tartással üzemel.**

**Indok:**

* A koronavírus idejére 2020. március 16-tól elrendelt rendkívüli szünet időtartama alatt az intézmény ügyeleti jelleggel üzemelt, a dolgozók **az éves szabadságuknak nagy részét kivették.**
* A nyári karbantartási, festési munkákat időben előre hoztuk, és elvégeztük, így **nem indokolt ezen ok miatt a leállás a nyári időszakban.**
* A rendkívüli szünet ideje alatt az ellátott családokban a szülők a gyermekek felügyeletét többnyire saját szabadságuk terhére tudták csak megoldani, ezért a **további szünetek akadályoznák a szülők munkavégzését**.

**INDOKOLÁS**

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

**2020. március 16. napjától** **határozatlan ideig valamennyi** a településen működő **bölcsődei** ellátást végző, valamint **óvodai ellátást végző** intézmények esetében **rendkívüli szünetet rendeltem el.**

Az **óvodák és bölcsődék újranyitásáról, valamint a nyári táborok megszervezéséről szóló 215/2020 (V.20.) Korm. rendeletben** foglaltak értelmében **2020. május 25. napjától az óvodák, bölcsődék a veszélyhelyzet előtti szokásos rendben működnek.**

**A bölcsődében a rendelkező részben foglalt indoklás figyelembe vételével, az intézményvezető javaslatát jóváhagyva nem lesz nyári szünet.**

**A veszélyhelyzet, az azzal kapcsolatos óvintézkedések** – a jelen határozat keltének időpontjában - továbbra **is élnek**. Ezzel kapcsolatban az **intézmény által javasoltak szerint történik a gyermekek fogadása a bölcsődében.**

*A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:* **Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári 2020. május 22.

  **Szőke Zoltán**

 **polgármester**